

(මහජන බැංකුවට අනුබද්ධිතය)



**පීපල්ස් ලීසීං ඇන්ඩ් ෆිනෑන්ස් පීඑල්සී**

2024 මාර්තු 31 වන දිනෙන් අවසන් වූ වසර සදහා විගණනය කරන ලද මූල්‍ය ප්‍රකාශන

මෙම විගණන වාර්තාව විගණකාධිපතිවරයා විසින් විගණනය කොට ඉංග්‍රීසි බසින් නිකුත් කරන ලද විගණන වාර්තාවේ සිංහල අනුවාදයකි. ඉංග්‍රීසි වාර්තාව සහ ඔනෑම පරිවර්තන වාර්තාවක් අතර අනුකූලතාවයක් ඇති වුවහොත්, එවිට ඉංග්‍රීසි වාර්තාව සැමවිටම බලපවත්වනු ඇත.

සභාපති

පීපල්ස් ලීසිං ඇන්ඩ් ෆිනෑන්ස් පී.ඒල්.සී

2018 අංක 19 දරණ ජාතික විගණන පනතේ 12 වගන්තියට අනුව 2024 මාර්තු මස 31 වන දිනෙන් අවසන් වන වර්ෂය සදහා පීපල්ස් ලීසිං ඇන්ඩ් ෆිනෑන්ස් පී.ඒල්.සී. සහ එහි පරිපාලික සමාගම්වල මූල්‍ය ප්‍රකාශන සහ අනෙකුත් නෛතික හා නියාමන අවශ්‍යතා පිළිබද විගණකාධිපතිගේ වාර්තාව.

1. **මූල්‍ය ප්‍රකාශන**

**1. 1 මතය**

2024 මාර්තු මස 31 වන දිනට මූල්‍ය ත්ත්ව ප්‍රකාශය සහ ඒදිනෙන් අවසන් වන වර්ෂය සදහා ලාභාලාභ ප්‍රකාශය, විස්තීරණ ආදායම් ප්‍රකාශය, ස්කන්ධය වෙනස්වීම පිළිබද ප්‍රකාශය, මුදල් ප්‍රවාහ ප්‍රකාය සහ වැදගත් ගිණුම්කරණ ප්‍රතිපත්ති සාරාංශයන් ඇතුළත් මූල්‍ය ප්‍රකාශන සදහා වන සටහන්, 2024 මාර්තු මස 31 වන දිනෙන් අවසන් වන වර්ෂය සදහා පීපල්ස් ලීසිං ඇන්ඩ් ෆිනෑන්ස් පී.එල්.සී. (සමාගම) සහ පීපල්ස් ලීසිං ඇන්ඩ් ෆිනෑන්ස් පී.එල්.සී. හි පරිපාලිත සමාගම්වල (සමූහය) මූල්‍ය ප්‍රකාශන විගණනය 2018 අංක 19 දරණ ජාතික විගණන පන‌තේ විධිවිධාන සමග කියවිය යුතු ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාවේ 154(1) ව්‍යවස්ථාවේ විධිවිධානවලට අනුව මාගේ මෙහෙයවීම යටතේ සිදුකරන ලදී. මෙම විගණනය කරගෙන යාම සදහා , පොදු ව්‍යවහාරය තුළ ක්‍රියාත්මක වන වරලත් ගණකාධිකාරී ආයතනයක් මා වෙත සහය විය. ආණ්ඩුක්‍රම ව්‍යවස්ථාවේ 154 (6) ව්‍යවස්ථාවේ විධිවිධාන අනුව මාගේ වාර්තාව පාර්ලිමන්තුවට ඉදිරිපත් කරනු ඇත.

මගේ මතය අනුව, ශ්‍රී ලංකා ගිණුම්කරණ ප්‍රමිතිවලට අනුකූලව 2024 මාර්තු මස 31 වන දිනට සමාගමේ සහ සමූහයේ මූල්‍ය ප්‍රකාශන සමාගම් සහ සමූහයේ මූල්‍ය තත්ත්වය සහ එදිනෙන් අවසන් වන වසර සදහා එහි මූල්‍ය කාර්යසාධනය සහ මුදල් ප්‍රවාහ පිළිබද සත්‍ය හා සාධාරණ දැක්මක් ලබා දේ.

**1 .2 මතය සදහා පදනම**

ශ්‍රී ලංකා විගණන ප්‍රමිතිවලට (ශ්‍රී.ල.වි.ප්‍ර) අනුකූලව මා විගණනය සිදු කරන ලදී. මෙම විගණන ප්‍රමිති යටතේ වූ මාගේ වගකීම, මෙම වාර්තාවේ මූල්‍ය ප්‍රකාශන විගණනය සම්බන්ධයෙන් විගණකගේ වගකීම යන කොටස් තවදුරටත් විස්තර කර ඇත. මාගේ මතය සදහා පදනමක් සැපයීම උදෙසා මා විසින් ලබාගෙන ඇති විගණක සාක්ෂි ප්‍රමාණවත් සහ උචිත බව මාගේ විශ්වාසයයි.

**1 .3 මූලික විගණන කරුණු**

මූලික විගණන කරුණු වන්නේ පවත්නා කාලසීමාවේ මූල්‍ය ප්‍රකාශන පිළිබද මාගේ විගණනය තුළ වඩාත් සැකිල්ලට ගනු ලැබූ කරුණු වේ. මෙම කරුණු සමාගමේ මූල්‍ය ප්‍රකාශන සහ සමස්ථයක් ලෙස සමූහයේ මූල්‍ය ප්‍රකාශන පිළිබද මාගේ විගණනයේ අන්තර්ගතය තුළ ආමන්ත්‍රණය කරන ලද අතර ඒ සම්බන්ධව මාගේ විගණන මතය සකස් කිරීම තුළ මෙම කරුණු සම්බන්ධයෙන් වෙනම මතයක් මම ලබා නොදෙමි. පහත සෑම කරුණක්ම මාගේ විගණනයේදී සැලකිල්ලට ගත් ආකාරය පිළිබද විස්තරය පහත වගුවෙහි දක්වා ඇත.

|  |  |
| --- | --- |
| **ප්‍රධාන විගණන කරුණු****ණය සහ ලැබිය යුතු මුදල් වෙනුවෙන් හානිකරණය අලාභය සදහා ප්‍රතිපාදන**සටහනේ විස්තර කර ඇති ගිණුම්කරණ ප්‍රතිපත්ති මත පදනම්ව කළමනාකාරිත්වය විසින් තීරණය කරනු ලබන්නේ රුපියල් බිලියන 126.6 ක ණය සහ ලැබිය යුතු මුදල් වලින් පැන නගින ලද රුපියල් බිලියන 9.7 ක අපහරණ ගාස්තු සදහා දීමනාවයි. (සටහන 25)**මෙය ප්‍රධාන විගණන කරුණක් වූ හේතු*** කළමනාකරණ මැදිහත්වීමකින් සැලකිය යුතු විනිශ්චයන්, ඇස්ත‌මේන්තු අවිනිශ්චිතතාවයේ උපකල්පනය සහ අනාගත මුදල් ප්‍රවාහයන් මට්ටම පිළිබද කළමනාකාරිත්වයේ අපේක්ෂාව සමග සම්බන්ධ වේ. එවැනි මූල්‍ය වත්කම් ආපසු අයකර ගැනීම සදහා ප්‍රවාහයන්, සහ
* අපේක්ෂිත මුදල් ප්‍රවාහයන් වර්තමානයේ විවිධ ආර්ථික තත්වයන් යටතේ තක්සේරු කරන ලද ගාස්තු සහ මෙම එක් එක් අවස්ථා සදහා තීරණය කරන ලද සම්භාවිතා පිළිබිඹු කරන වාර්තා ප්‍රමාණයන් ඇතුළත් කිරීම.

කළමනාකරණය විසින් භාවිතා කරන සැලකිය යුතු විනිශ්චයන්, උපකල්පන සහ ඇස්තමේන්තුවල ප්‍රධාන ක්ෂේත්‍ර ඇතුළත් වේ. උපකල්පනය කරන ලද සිදුවීම් සහ / හෝ ගනුදෙනු වල අනාගත සිදුවීම් සහ ඉදිරි දැක්ම සාර්ව ආර්ථික අවස්ථා සහ ඒවා ආශ්‍රිත, නිරන්තරයෙන්ම ඉහල යන ඇස්තමේන්තු අවිනිශ්චිතතාවයන්ට යටත් වේ. | **මූලික විගණන කරුණු මාගේ විගණනයෙන් ආමන්ත්‍රණය කරන ලද ආකාරය**ක්‍රමක්ෂය කළ පිරිවැයක් යටතේ සිදු කරන ලද ණය සහ ලැබිය යුතු ද්‍රව්‍යවල අපහායන ගාස්තු සදහා වන ප්‍රතිපාදනවල ප්‍රමාණවත්භාවය ආමන්ත්‍රණය කිරීමේදී, මාගේ විගණන ක්‍රියා පටිපාටිවලට පහත ප්‍රධාන ක්‍රියා පටිපාටි ඇතුළත් විය.* මාගේ වාර්තාවේ දිනය දක්වා පවතින හොදම තොරතුරු මත පදනම්ව එහි ගිණුම්කරණ ප්‍රතිපත්ති සමග වෙළදපල ආර්ථික අස්ථාවරත්වයට ප්‍රතිචාර දැක්වීම ඇතුළුව අපහායන ගාස්තු ගණනය කිරීම සහ පහත පවතින ක්‍රමවේදයන් සදහා සමූහයේ විධිවිධාන පෙළගැස්වීම මම තක්සේරු කළෙමි.
* මණ්ඩලය සහ කළමණාකාරීත්වය විසින් අධීක්ෂණ මට්ටම, සමාලෝචනය සහ අපහායන ගාස්තු ප්‍රතිපත්ති සහ ක්‍රියා පටිපාටි අනුමත කිරීමේ මට්ටම තක්සේරු කිරීම ඇතුළත්, අපහායන ගාස්තු ඇස්තමේන්තු කිරීම පිළිබද අභ්‍යන්තර පාලනයන් මම ඇගයීමකට ලක් කළෙමි.
* මෙම සමූහයේ මූලාශ්‍ර ලේඛන හා ගිණුම් වාර්තා ඇතුළත් ලේඛන වලට අනුකූලව අපහායන ගණනය කිරීමේදී භාවිතා වූ දත්තවල සම්පූර්ණත්වය නිර්වද්‍යතාවය සහ වර්ගීකරණය පරීක්ෂා කළෙමි.
* ඉහත කරුණු වලට අමතරව පහත ක්‍රියා පටිපාටි සිදු කරන ලදී.
* මුදල් ප්‍රවාහ අනාවැකිවල වටිනාකම සහ කාලසීමාවන්, ඇපකරවල ප්‍රතිසාධන ක්‍රියා වල තත්ත්වය, ඉදිරි දැක්ම සාර්ව ආර්ථික තත්ත්වයන් සහ ඒවාට සම්බන්ධිත සිදුවීම් සහ/හෝ අනාගත සිදුවීම් වලදී කළමනාකරණය විසින් භාවිතා කරන විනිශ්චයන්, උපකල්පනසහ ඇස්තමේන්තු වල සාධාරණ බව තක්සේරු කර තැබීම.
* 11 සහ 25 සටහන් වල දක්වා ඇති අදාල මූල්‍ය ප්‍රකාශන හෙළිදරව් කිරීම් වල ප්‍රමාණාත්මක බව තක්සේරු කරන ලදී.
 |
| **මූල්‍ය වාර්තාකරණය සම්බන්ධ තොරතුරු තාක්ෂණ මත පදනම් වූ අභ්‍යන්තර පාලන**සමූහයේ මූල්‍ය වාර්තාකරණ ක්‍රියාවලියේ සැලකිය යුතු කොටසක් මූලික වශයෙන් ස්වයං ක්‍රියාවලිය හා අභ්‍යන්තර පාලනයන් සහිත බහු තොරතුරු තාක්ෂණ පද්ධති මත රදා පවතී. තවද ප්‍රධාන මූල්‍ය ප්‍රකාශන හෙලිදරව් කිරීම සම්පාදනය කරනු ලබන්නේ පැතුරුම්පත් භාවිතයෙන් සම්පාදනය කර සකස් කරන ලද දත්ත හා වාර්තා භාවිතා කරමිනි.මේ අනුව, මූල්‍ය වාර්තාකරණය සම්බන්ධ තොරතුරු තාක්ෂණ පදනම වූ අභ්‍යන්තර පාලනය ප්‍රධාන විගණන කරුණක් ලෙස සැලකේ. | වෙනත් කරුණු ඇතුළත් මගේ ක්‍රියාපටිපාටි වලට පහත දෑ ඇතුළත්ය**:*** අදළ සැලකිය යුතු ක්‍රියාවලින්ගේ අභ්‍යන්තර පරිසර පාලනය පිළිබද අවබෝධයක් ලබාගත් අතර මූල්‍ය වාර්තාකරණය හා අදාළ හෙළිදරව් කිරීම සම්බන්ධ පාලනයන් පරීක්ෂා කරන ලදී.
* අභ්‍යන්තර විශේෂිත වත්කම සහ ;
* සමූහයේ තොරතුරු තක්ෂණ පාලන ව්‍යුහය පිළිබද අවබෝධයක් ලබා ගන්නා ලදී.
* පරිශීලක ප්‍රවේශය සහ වෙනස් කළමණාකරණය සම්බන්ධයෙන් මූල්‍ය වාර්තාකරණය පිළිබද අභ්‍යන්තර පාලනයන් සම්බන්ධ තොරතුරු තාක්ෂණ පද්ධතිවල සැලසුම් සහ මෙහෙයුම් ඵලදායිතාව හදුනාගෙන, ඇගයීමකට ලක් කර පරීක්ෂා කර ඇත.
* සමූහයට අදාල සයිබර් ආරක්ෂණ අවදානම් පිළිබද ඉහල මට්ටමේ අවබෝධයක් ලබා ගැනීම සහ සයිබර් ආරක්ෂණ අවදානම් විසදීම සදහා ක්‍රියාත්මක කරන ලද ක්‍රියාවලීන් සහ පාලනයන් සම්බන්ධව විමසීම් තුළින් මූලික වශයෙන් මෙම අවධානම් විසදීමට ගෙන ඇති ක්‍රියාමාර්ග පිළිබදව.
* නිරවද්‍යතාවය සහ සම්පූර්ණත්වය සදහා හෙළිදරව් කිරීම උත්පාදනය කිරීම සදහා භාවිතා කරන වාර්තා වල පරීක්ෂා කරන ලද මූල්‍ය දත්ත.
 |

**1.4 2024 වාර්ෂික වාර්තාවට ඇතුළත් වෙනත් තොරතුරු**

මෙම විගණන වාර්තාවේ දිනට පසුව මට ලබාදීමට බලාපොරොත්තු වන සමාගමේ 2024 වාර්ෂික වාර්තාවේ ඇතුළත් කර ඇති නමුත් මූල්‍ය ප්‍රකාශන සහ ඒ පිළිබදව වූ මාගේ විගණන වාර්තාවේ ඇතුළත් නොවන තොරතුරු, අනෙකුත් තොරතුරු යන්නෙන් අදහස් වේ. මෙම අනෙකුත් තොරතුරු සදහා කළමනාකරණය වගකිව යුතුය.

මූල්‍ය ප්‍රකාශන සම්බන්ධයෙන් වූ මාගේ මතයෙන් අනෙකුත් තොරතුරු ආවරණය නොකරන අතර මම ඒ පිළිබදව කිසිදු ආකාරයක සහතිකවීමක් හෝ මතයක් ප්‍රකාශ නොකරමි.

මූල්‍ය ප්‍රකාශන පිළිබද මාගේ විගණනයට අදාළව, මගේ වගකීම වන්නේ ඉහත හදුනාගත් අනෙකුත්‌ තොරතුරු ලබාගත හැකි වූ විට (අදාල වන පරිදි) කියවීම සහ එසේ කිරීමේදී අනෙකුත් තොරතුරු මූල්‍ය ප්‍රකාශන සමග හෝ විගණනයේදී හෝ වෙනත් ආකාරයකින් ලබාගත් මාගේ දැනුම අනුව ප්‍රමාණාත්මක වශයෙන් නොගැලපෙනවාද යන්න සලකා බැලීමයි.

මම මෙම ආයතන සමූහයේ 2024 වර්ෂයේ වාර්ෂික වාර්තාව කියවන විට, එහි ප්‍රමාණාත්මක සාවද්‍ය ප්‍රකාශ සදහන් වී ඇති බව මා නිගමනය කලහොත්, එම කරුණු නිවැරදි කර ගැනීම සම්බන්ධයෙන් මා ආයතනයේ පාලනාධිකාරිය සමග අදහස් හුවමාරු කරගත යුතුයි. තවදුරටත් නිවැරදි නොකල ප්‍රමාණත්මක සාවද්‍ය ප්‍රකාශ තිබේනම්, ඒවා නියමිත වේලාවට ඉදිරිපත් කරනු ලබන ආණ්ඩුක්‍රම ව්‍යවස්ථාවේ 154(6) ව්‍යවස්ථාවේ විධිවිධාන අනුව මම පාර්ලිමේන්තුවට ඉදිරිපත් කරන වාර්තාවට ඇතුළත් කරනු ඇත.

**1.5 මූල්‍ය ප්‍රකාශන පිළිබද කළමනාකරණයේ සහ පාලනය කරන පාර්ශවයන්ගේ වගකීම**

මෙම මූල්‍ය පප්‍රකාශන ශ්‍රී ලංකා ගිණුම්කරන ප්‍රමිතිවලට අනුකූලව පිළියෙල කිරීම හා සාධාරණ ලෙස ඉදිරිපත් කිරීම සහ වංචා හෝ වැරදි හේතුවෙන් ඇතිවිය හැකි ප්‍රමාණාත්මක සාවද්‍ය ප්‍රකාශයන්ගෙන් තොරව මූල්‍ය ප්‍රකාශන පිළියෙල කිරීමට හැකිවනු පිණිස අවශ්‍ය වන අභ්‍යන්තර පාලනයන් තීරණය කිරීම කළමනාකරණයේ වගකීම වේ.

මූල්‍ය ප්‍රකාශන පිළියෙල කිරීමේදී, සමාගම අඛණ්ඩව පවත්වා ගෙන යාමේ හැකියාව තීරණය කිරීම කළමනාකරණයේ වගකීමක් වන අතර, කළමනාකාරීත්වය සමාගම ඈවර කිරීමට අදහස් කරන්නේ නම් හෝ වෙනත් විකල්පයක් නොමැති විටදී මෙහෙයුම් නැවැත්වීමට කටයුතු කරන්නේ නම් හැර අඛණ්ඩ පැවැත්මේ පදනම මත ගිණුම් තැබීම හා සමාග‌මේ අඛණ්ඩ පැවැත්මට අදාල කරුණු අනාවරණය කිරීම ද කළමනාකරණයේ වගකීමකි.

සමාගමේ මූල්‍ය වාර්තාකරණ ක්‍රියාවලිය සම්බන්ධව පරීක්ෂා කිරීමේ වගකීම, පාලනය කරන පාර්ශවයන් විසින් දරනු ලබයි.

2018 අංක 19 දරණ ජාතික විගණන පනතේ 16(1) උපවගන්තිය ප්‍රකාරව, සමාගමේ වාර්ෂික හා කාලීන මූල්‍ය ප්‍රකාශන පිළියෙල කිරීමට හැකිවන පරිදි ස්වකීය ආදායම්, වියදම්, වත්කම් හා බැරකම් පිළිබද නිසි පරිදි පොත්පත් හා වාර්තා පවත්වාගෙන යා යුතුය.

**1.6 මූල්‍ය ප්‍රකාශන විගණනය සම්බන්ධයෙන් විගණකගේ වගකීම**

සමස්තයක් ලෙස මූල්‍ය ප්‍රකාශන, වංචා සහ වැරදි ක්‍රියා නිසා ඇති වන ප්‍රමාණාත්මක සාවද්‍ය ප්‍රකාශයන්ගෙන් තොර බවට සාධාරණ තහවුරුවක් ලබාදීම සහ මාගේ මතය ඇතුළත් විගණන වාර්තාව නිකුත් කිරීම මා‌ගේ අරමුණ වේ. සාධාරණ සහතික වීම උසස් මට්ටමේ සහතික වීමක් වන නමුත්, ශ්‍රී ලංකා විගණන ප්‍රමිති ප්‍රකාරව විගණනය සිදු කිරීමේදී එය සෑම විටම ප්‍රමාණාත්මක සාවද්‍ය ප්‍රකාශනයන් අතිවිය හැකි අතර, එහි ප්‍රමාණාත්මකභාවය මෙම මූල්‍ය ප්‍රකාශන පදනම් කර ගනිමින් පරිශීලකයන් විසින් ගනු ලබන ආර්ථික තීරණ කෙරෙහි වන බලපෑම මත රදා පවතී.

ශ්‍රී ලංකා විගණන ප්‍රමිති ප්‍රකාරව විගණණයේ කොටසක් ලෙස මා විසින් විගණනයේදී වෘත්තීය විනිශ්චය සහ වෘත්තීය සැකමුසුබවින් යුතුව ක්‍රියා කරන ලදී. මා විසින් තවදුරටත්

* ප්‍රකාශ කරන ලද විගණන මතයට පදනමක් සපයා ගැනිමේදී වංචා හෝ වැරදි හේතුවෙන් මූල්‍ය ප්‍රකාශන වල ඇතිවිය හැකි ප්‍රමාණාත්මක සාවද්‍ය ප්‍රකාශනයන් ඇතිවීමේ අවධානම් හදුනාගැනීම හා තක්සේරු කිරීම සදහා අවස්ථානෝචිත උචිත විගණන පරිපාටි සැලැසුම් කර ක්‍රියාත්මක කරන ලදී.වරදවා දැක්වීම හේතුවෙන් සිදුවන ප්‍රමාණාත්මක සාවද්‍ය ප්‍රකාශන්ගෙන් සිදුවන බලපෑමට වඩා වංචාවකින් සිදුවන්නා වූ බලපෑම ප්‍රබල වන්නේ ඒවා දුස්සන්ධානයෙන්, ව්‍යාජ ලේඛන සැකසීමෙන්, චේතනාන්විත මගහැරීමෙන්, වරදවා දැක්වීමෙන් හෝ අභ්‍යන්තර පලනයන් මගහැරීමෙන් වන හේතු නිසා වන බැවිනි.
* සමාගමේ හා සමූහයේ ඵලදායිත්වය පිලිබදව මතයක් ප්‍රකාශ කිරීමේ අදහසින් නොවුවද, අවස්ථානෝචිත උචිත විගණන පටිපාටිසැලසුම් කිරීම පිණිස අභ්‍යන්තර පාලනය පිළිබදව අවබෝධයක් ලබාගන්නා ලදී.
* භාවිතා කරන ලද ගිණුම්කරණ උචිතභාවය, ගිණුම්කරණ ඇස්තමේන්තුවල සාධාරණත්වය සහ කළමනාකරණය විසින් කරන ලද සම්බන්ධිත හෙළිදරව් කිරීම අගයන ලදී.
* සිද්ධීන් හෝ තත්ත්වයන් හේතුවෙන් සමූහයේ අඛණ්ඩ පැවැත්ම පිළිබද ප්‍රමාණාත්මක අවිනිශ්චිතතාවයක් තිබේද යන්න සම්බන්ධයෙන් ලබාගත් විගණන සාක්ෂි මත පදනම්ව ගිණුම්කරණය සදහා ආයතනයේ අඛණ්ඩ පැවැත්ම පිළිබද පදනම යොදා ගැනීමේ ආදාලත්වය තීරණය කරන ලදී. ප්‍රමාණාත්මක අවිනිශ්චිතතාවයක් තිබේද යන්න සම්බන්ධයෙන් ලබාගත් විගණන සාක්ෂි මත පදනම්ව ගිණුම්කරණය සදහා ආයතනයේ අඛණ්ඩ පැවැත්ම පිළිබද පදනම යොදා ගැනීමේ අදාලත්වය තීරණය කරන ලදී. ප්‍රමාණාත්මක අවිනිශ්චිතතාවයක් ඇති බවට මා නිගමනය කරන්නේ නම් මූල්‍ය ප්‍රකාශනවල ඒ සම්බන්ධයෙන් වූ හෙළිදරව් කිරීම් වලට මාගේ විගණන වාර්තාවේ අවධානය යොමු කල යුතු අතර, එම හෙළිදරව් කිරීම ප්‍රමාණවත් නොවන්නේ නම් මාගේ මතය විකරණය කල යුතුය. කෙසේ වුවද අනාගත සිද්ධීන් හෝ තත්ත්වයන් මත අඛණ්ඩව පැවැත්ම අවසන් වීමට හැකිය.
* මූල්‍ය ප්‍රකාශනවල ව්‍යුහය හා අන්තර්ගතය සදහා පාදක වූ ගනුදෙනු හා සිද්ධීන් උචිත හා සාධාරණව ඇතුළත් වී ඇති බව සහ හෙළිදරව් කිරීම ඇතුළත් මූල්‍ය ප්‍රකාශනවල සමස්ථ ඉදිරිපත් කිරීම අගයන ලදී.
* ඒකාබද්ධ මූල්‍ය ප්‍රකාශන පිළිබද මතයක් ප්‍රකාශ කිරීම සදහා සමූහය තුළ ඇති ආයතන හෝ ව්‍යාපාර ක්‍රියාකාරකම්වල මූල්‍ය තොරතුරු සම්බන්ධයෙන් ප්‍රමාණවත් සුදුසු විගණන සාක්ෂි ලබා ගැනීම, සමූහ විගණනයේ මෙහෙයවීම, අධීක්ෂණය සහ කාර්ය සාධනය සදහා අප වගකිව යුතුය. අපගේ විගණන මතය සදහා අපි සම්පූර්ණයෙන්ම වගකියන්නෙමු.

මාගේ විගණනය තුළ හදුනාගත් වැදගත් විගණන සොයා ගැනීම්, ප්‍රධාන අභ්‍යන්තර පාලන දුර්වලතා හා අනෙකුත් කරුණු පිළිබදව පාලනය කරනු ලබන පාර්ශවයන් දැනුවත් කරමි.

**2. වෙනත් නීතිමය හා නියාමිත අවශ්‍යතා පිළිබද වාර්තා.**

**2.1** **2018 අංක 18 දරණ ජාතික විගණන පනතේ සහ 2007 අංක 07 දරණ සමාගම් පනතේ පහත සදහන් අවශ්‍යතාවයන් සම්බන්ධයෙන් විශේෂ ප්‍රතිපාදන ඇතුළත් වේ.**

2.1.1 2007 අංක 7 දරණ සමාගම් පනතේ 163(2) (ඈ) වගන්තියේ සහ 2018 අංක 19 දරණ ජාතික විගණන පනතේ 12(අ) වගන්තියේ සදහන් අවශ්‍යතාවන් අනුව, විගණනය සදහා අවශ්‍ය සියලු තොරතුරු හා පැහැදිලි කිරීම් මා විසින් ලබා ගන්නා ලද අතර, මාගේ පරීක්ෂණයෙන් පෙනී යන ආකාරයට නිසි මූල්‍ය වාර්තා පවත්වා ගෙන ගොස් තිබුණි.

2.1.2 සමාගමේ මූල්‍ය ප්‍රකාශන, 2007 අංක 07 දරණ සමාගම් පනතේ 151 වගන්තියෙහි අවශ්‍යතාවයන්ට අනුකූල වේ.

2.1.3. 2018 අංක 19 දරණ ජාතික විගණන පනතේ 6(1) (ඇ) (iii) වගන්තියේ සදහන් අවශ්‍යතාවය අනුව සමාගමේ මූල්‍ය ප්‍රකාශන සමාගමේ ඉකුත් වර්ෂය සමග අනුරූප වේ.

2.1.4. 2018 අංක 19 දරණ ජාතික විගණන පනතේ 6 (i) (ඈ) (iv) වගන්තියේ සදහන් අවශ්‍යතාවය අනුව ඉකුත් වර්ෂයේදී මා විසින් සිදුකරන ලද නිර්දේශයන් ඉදිරිපත් කරන ලද මූල්‍ය ප්‍රකාශනවල ඇතුළත්ව ඇත.

**2.2** **අනුගමනය කරන ලද ක්‍රියාමර්ග සහ ලබාගන්නා ලද සාක්ෂි මත හා ප්‍රමාණාත්මක කරුණු වලට සීමා කිරීම තුළ, පහත සදහන් ප්‍රකාශ කිරීමට තරම් කිසිවක් මාගේ අවධානයට ලක් නොවීය.**

2.2.1 2018 අංක 19 දරණ ජාතික විගණන පනතේ 12 (ඈ) වගන්තියේ සදහන් අවශ්‍යතාවය සමාගමේ පාලක මණ්ඩලයේ යම් සාමාජිකයෙකුට සමාගම සම්බන්ධ වී යම් ගිවිසුමක් සම්බන්ධයෙන් සෘජුව හෝ අන්‍යාකාරයකින් සාමාන්‍ය ව්‍යාපාර තත්වයෙන් බැහැරව සම්බන්ධයක් ඇති බව.

2.2.2. 2018 අංක 19 දරණ ජාතික විගණන පනතේ 12 (ඊ) වගන්තියේ සදහන් අවශ්‍යතා අවශ්‍යතාවය අනුව යම් අදාල ලිඛිත නීතියකට හෝ සමාගමේ පාලක මණ්ඩලය විසින් නිකුත් කරන ලද වෙනත් පොදු හෝ විශේෂ විධිවිධාන වලට අනුකූල නොවන ලෙස ක්‍රියා කර ඇති බව.

2.2.3 2018 අංක 19 දරණ ජාතික විගණන පනතේ 12(උ) වගන්තියේ සදහන් අවශ්‍යතාවය බලතල , කර්තව්‍ය සහ කාර්යයන්ට අනුකූල නොවන ලෙස කටයුතු කර ඇති බව.

2.2.4 2018 අංක 19 දරණ ජාතික විගණන පනතේ 12 (ඌ) වගන්තියේ සදහන් අවශ්‍යතාවය සමාගමේ සම්පත් සකසුරුවම් ලෙස, කාර්යක්ෂම ලෙස සහ ඵලදායී ලෙස කාලසීමාවන් තුළ අදාල නීතිරීති වලට අනුකූලව ප්‍රසම්පාදනය කර භාවිතා කර නොමැති බව.

(අ.ක.ල)

ඩබ්ලිව්.පී.සී. වික්‍රමරත්න

විගණකාධිපති

|  |
| --- |
| 2024 මාර්තු 31 දිනෙන් අවසන් කාලච්ජේදය සදහා ප්‍රධාන මූල්‍ය දත්ත ( විගණනය කල) |
| රුපියල් මිලියන වලින් | සමාගම | සමූහය |
| වර්තමාන කාල පරිච්ජේදය | පසු ගිය කාල පරිච්ජේදය | වර්තමාන කාල පරිච්ජේදය | පසු ගිය කාල පරිච්ජේදය |
| 2023 අප්‍රේල් 01 සිට2024 මාර්තු 31 | 2022 අප්‍රේල් 01සිට2023 මාර්තු 31 | 2023 අප්‍රේල් 01 සිට2024 මාර්තු 31 | 2022 අප්‍රේල් 01සිට2023 මාර්තු 31 |
| පොලී ආදායමඅඩු කලා : පොලී වියදම් | 28,85317,201 | 30,19718,207 | 32,21718,267 | 33,40719,270 |
| ශුද්ධ පොලී ආදායමවෙළද කටයුතු වලින් ලද ලාභය / ( අලාභය)වෙනත් මෙහෙයුම් ආදායම්අඩු කලා : මෙහෙයුම් වියදම් (ණය අපහායනය හැර)අඩු කලා : (ණය අපහායනය) | 11,6521362,0479,616(1,156) | 11,99091,8128,901568 | 13,9501245,21214,211(1,354) | 14,13745,75213,858704 |
| බදු පෙර ලාභය /(අලාභය)අඩු කලා : ආදායම් බදු | 5,3751,835 | 4,3421,324 | 6,4292,232 | 5,3311,889 |
| බදු පසු ලාභය /( අලාභය) | 3,540 | 3,018 | 4,197 | 3,442 |
| 2024 මාර්තු 31 දිනට ප්‍රධාන මූල්‍ය දත්ත ( විගණනය කල) |
| රුපියල් මිලියන වලින් | සමාගම | සමූහය |
| 2024 මාර්තු 31දිනට | 2023 මාර්තු 31දිනට | 2024 මාර්තු 31දිනට | 2023මාර්තු 31දිනට |
| වත්කම්මුදල් හා බැංකු ශේෂයන්රජයේ සුරැකුම්පත්සම්බන්ධිත පාර්ශවයන්ගෙන් ලැබිය යුතුණය (සම්බන්ධිත පාර්ශවයන්ගෙන් ලැබිය යුතු ණය හැර)කොටස් සදහා ආයෝජනදේපල ආයෝජනදේපල පිරියත සහ උපකරණවෙනත් වත්කම් | 24,01618,3721,390102,2603,9712952,7226,826 | 35.68510,9041,637112,6413,7242853,0973,100 | 28,19922,363-116,9206271,3065,06710,776 | 40,54113,574-125,3785741,2005,3447,766 |
| මුළු වත්කම් | 159,852 | 171,073 | 185,258 | 194,377 |
| වගකීම්බැංකු සදහා ගෙවිය යුතුසම්බන්ධිත පාර්ශවයන්ට ගෙවිය යුතුතැන්පත් කරුවන්ට ගෙවිය යුතුවෙනත් ණය ගැනීම්වෙනත් වගකීම් | 2,263-97,43811,0327,293 | 7,725-100,93516,7065,915 | 7,181-103,84311,03214,056 | 11,069-107,98016,56511,759 |
| මුළු වගකම් | 118,026 | 131,281 | 136,112 | 147,373 |
| ස්කන්ධයප්‍රකාශිත ප්‍රාග්ධනයව්‍යවස්ථාපිත සංචිත අරමුදලරදවාගත් ඉපැයුම්අනෙකුත් සංචිත | 19,2302,96819,885(257) | 18,0162,79119,556(571) | 19,2303,10823,976432 | 18,0162,90623,248349 |
| සමාගමේ කොටස් හිමියන්ට ආරෝපණය කල හැකි මුළු ස්කන්ධයපාලනය කල නොහැකි හිමිකම | 41,826- | 39,792- | 46,7462,400 | 44,5192,485 |
| මුළු ස්කන්ධය | 41,826 | 39,792 | 49,146 | 47,004 |
| සාමාන්‍ය කොටසකට ශුද්ධ වත්කම් වටිනාකම (රු) | 19.41 | 19.49 | 21.70 | 21.80 |

|  |  |
| --- | --- |
| තෝරාගත් කාර්ය සාධන දර්ශකයන් |  |
| අයිතම | 2024 මාර්තු 31 දිනට | 2023 මාර්තු 31 දිනට |
| තථ්‍ය | අවශ්‍ය | තථ්‍ය | අවශ්‍ය |
| නියාමන ප්‍රාග්ධන ප්‍රමාණාත්මකභාවය (%)1 වන ස්ථාවරයේ ප්‍රාග්ධන ප්‍රමාණාත්මකතා අනුපාතයමුළු ප්‍රාග්ධන ප්‍රමාණාත්මකතා අනුපාතයඅරමුදලේ ප්‍රාග්ධනයට තැන්පතු වගකීම් අනුපාතය | 30.0029.7042.93 | 101410 | 25.7626.6139.42 | 101410 |
| **ණය කලඹේ ගුණාත්මකභාවය (%)**ශුද්ධ අදියර 3 අනුපාතයමූලික ප්‍රාග්ධන අනුපාතයට ශු ද්ධ අදියර 3 ණයශුද්ධ අක්‍රීය ණයට මූලික ප්‍රාග්ධන අනුපාතයඅදියර 3 අපහායන ආවරණ අනුපාතයමුළු අපහායන ආවරණ අනුපාතය | 15.849.1925.6846.567.87 | 13.917.5822.7850.048.35 |
| **ලාභදායීත්වය (%)**ශුද්ධ පොළි ආන්තිකයවත්කම් මත ප්‍රතිලාභහිමිකම් මත ප්‍රතිලාභආදායම් මත පිරිවැය අනුපාතය | 7.693.258.6155.61 | 8.103.857.6852.64 |
| **ද්‍රවශීලත්වය (%)**පවතින ද්‍රවශීලි වත්කම් අවශ්‍යතා අනුපාතය ( අවම 100%)ද්‍රවශීලි වත්කම් වලට බාහිර අරමුදල් අනුපාතය |  375.2637.24 | 379.5036.30 |
| **නාමික තොරතුරු**ශාඛා ගණනබාහිර ණය ශ්‍රේණිය | 108A- (Ika);RemovesWatch Negative,Outlook Stable byFitch Ratings Lankalimited  | 111A-(Ika) by FitchRatings Lanka Limited(RWN) |

**සහතික කිරීම**

පීපල්ස් ලීසිං ඇන්ඩ් ෆිනෑන්ස් පීඒල්සී හි වැඩබලන ප්‍රධාන විධායක නිළධාරි, නියෝජ්‍ය සාමාන්‍යාධිකාරි,මූල්‍ය සහ අනුකූලතා නිළධාරි වන අප විසින් සාමූහිකව පහතින් සදහන් කර ඇති පරිදි,

(අ) ඉහත ප්‍රකාශයන් ශ්‍රී ලංකා මහ බැංකුව විසින් නියම කර ඇති ආකෘතියට හා අර්ථ දැක්වීම් වලට අනුකූලව සකස් කර ඇත.

(ආ) බලපත්‍රලාභී මූල්‍ය සමාගම විසින් ඉදිරිපත් කරනු ලබන ප්‍රකාශනවල අන්තර්ගත තොරතුරු විගණනය කල ‌තොරතුරු ලෙස සදහන් නොවන්නේ නම් විගණනය නොකල තොරතුරු ලෙස සලකනු ලැබේ.

 (අ.ක.ල) (අ.ක.ල)

 උදේෂ් ගුණවර්ධන ඔමල් සුමනසිරි

ප්‍රධාන මෙහෙයුම් නිළධාරි/වැඩබලන නියෝජ්‍ය සාමාන්‍යාධිකාරි

ප්‍රධාන විධායක නිළධාරි 2024 මැයි 28

 2024 මැයි 28

 (අ.ක.ල)

 සයිරා කලීල්

 අනුකූලතා නිලධාරි

 2024 මැයි 28

1995 අගෝස්තු 22 වැනි දින සංස්ථාපනය කරන ලදී. 2011 අංක 42 දරණ මුදල් ව්‍යාපාර පනත යටතේ ශ්‍රී ලංකා මහ බැංකුවේ මුදල් මණ්ඩලයේ බලපත්‍රලාභී මූල්‍ය සමාගමකි.

සමාගම් අංකය.PB 647 PQ . නො. 1161, මරදාන පාර, කොළඹ 08. තැ.පෙ. 1346.දුර:0112631631 ෆැක්ස් : 011-2631190 [www.plc.lk](http://www.plc.lk)